wickkiey/tamil-wikipedia-chunked huggingface dataset:
# மகப்பேறு மரணம்

## காரணங்கள்

கர்ப்பகால இறப்பு அதிகரிக்க பல்வேறு காரணிகள் நேரடியாகவோ அல்லது மறைமுகவோ காரணமாகின்றன.  
கர்ப்பகால இறப்பு அதிகரிக்க பல்வேறு காரணிகள் நேரடியாகவோ அல்லது மறைமுகவோ காரணமாகின்றன. கர்பகாலத்தில் தாய்க்கு உண்டாகும் நோய்கள் பற்றி 2009 ஆம் ஆண்டு கட்டுரை ஆசிரியர் கூறுகையில், பொதுவாக, கர்பகால இறப்புக்கு கர்ப்பம், பிரசவம் அல்லது இவை இரண்டால் உண்டாகும் மறைமுக சிக்கல்களால் மரணம் ஏற்படலாம். மேலும் இது கர்ப்பத்துடன் தொடர்பில்லாமல் அல்லது புதிதாக உருவாக்கப்பட்ட சுகாதாரப் பிரச்சினையால் நோயாளிக்கு கர்ப்ப கால மரணம் உண்டாகலாம். கர்ப்ப காலத்தில் ஏற்படும் தொடர்பில்லாத இறப்புகள் தற்செயலாகவோ அல்லது தாய்வழி இறப்பாகவோ அமையலாம்.
# அதிசய பிறவியும் அற்புத பெண்ணும்

**அதிசய பிறவியும் அற்புத பெண்ணும்** (தமிழ்) **யே ஜாது ஹை ஜின் கா!** (இந்தி) என்பது அக்டோபர் 14, 2019 இல் ஸ்டார் பிளஸ் தொலைக்காட்சியில் ஒளிபரப்பான கற்பனை மற்றும் காதல் இணைந்த தொலைக்காட்சி நாடகத் தொடர் ஆகும். இந்த தொடரை குல் கான் மற்றும் மிருனல் ஜா இணைத்து தயாரிக்க, அதிஃப் கான் என்பவர் இயக்க விக்ரம் சிங் சவுகான், அதிதி சர்மா ஆகியோர் நடித்துள்ளார்கள்.  
இந்த தொடர் தமிழ் மொழியில் 'அதிசய பிறவியும் அற்புத பெண்ணும்' என்ற பெயரில் மொழிமாற்றி ஒலிச்சேர்க்கை செய்யப்பட்டு பிப்ரவரி 9 2020 ஆம் ஆண்டு முதல் ஒவ்வொரு ஞாயிற்றுக்கிழமைகளில் காலை 9 மணிக்கு விஜய் தொலைக்காட்சியில் ஒளிபரப்பானது. கோவிட் - 19 பெருந்தொற்றுக்கு பிறகு ஒளிப்பரப்பு நிறுத்தப்பட்டது. மே மாதம் 2021 முதல் விஜய் மியூசிக் தொலைக்காட்சியில் திங்கள் முதல் வெள்ளி வரை இரவு 9 மணிக்கு மீண்டும் முதலில் இருந்து ஒளிப்பரப்பு செய்யப்படுகிறது.
# பட்டாஸ்

***பட்டாஸ்*** (*Pattas*) என்பது 2020 ஆம் ஆண்டு இந்தியத் தமிழ் மொழித் திரைப்படமாகும். இத்திரைப்படம் தற்காப்புக் கலையை மையமாகக் கொண்டு எடுக்கப்பட்டுள்ளது. இது ஆர். எஸ். துரை செந்தில் குமார் என்பவரால் எழுதி இயக்கப்பட்டுள்ளது. இத்திரைப்படத்தை சத்ய ஜோதி பிலிம்ஸ் தயாரித்துள்ளது. இதில் தனுஷ், சினேகா, மெஹ்ரீன் பிர்சாதா ஆகியோர் முக்கிய வேடங்களில் நடித்துள்ளனர். நவீன் சந்திரா வில்லன் கதாபாத்திரத்தில் நடித்துள்ளார். இப்படத்திற்கு விவேக்-மெர்வின் இசையமைத்துள்ளனர். இது *கொடிக்குப்* பிறகு தனுஷுக்கும் இயக்குநர் துரை செந்தில்குமருக்கும் இடையிலான இரண்டாவது கூட்டு முயற்சியைக் குறிக்கிறது. இந்த படம் தமிழ்நாட்டில் நடைமுறையில் இருந்த பழங்கால தற்காப்பு கலையான அடிமுறையை சித்தரிக்கிறது. தங்களது கதாபாத்திரங்களுக்காக, தனுஷ் மற்றும் சினேகா படப்பிடிப்பு தொடங்குவதற்கு முன்பு இந்தத் தற்காப்பு கலையில் பயிற்சி பெற்றனர்.  
இந்தப் படம் 15 ஜனவரி 2020 அன்று தைப்பொங்கலன்று திரைக்கு வந்தது. பொதுவாக சாதகமான விமர்சனங்கள் இத்திரைப்படத்திற்கு கிடைத்தன.
# பட்டாஸ்

## நடிகர்கள்

- சக்தி (பட்டாஸ்) மற்றும் திரவியம் பெருமாள் (இரட்டை வேடத்தில்) தனுஷ்
- கன்னியாகுமரியாக சினேகா
- சாதனா ஷாவாக மெஹ்ரீன் பிர்சாடா
- நிலப்பரை அல்லது நிலானாக நவீன் சந்திரா
- வேலப்பன் ஆசானாக நாசர்
- முனீஷ்காந்த்
- பஞ்சராக கேபிஒய் சதீஷ்
- போலீஸ் அதிகாரியாக கே.பி.ஒய் கோதண்டம்
# பட்டாஸ்

## தயாரிப்பு

இந்த படத்திற்காக, முன்னதாக கொடிக்காக இயக்குநர் துரை செந்தில்குமாருடன் இணைந்த பின்னர் முறையே படத்தொகுப்பாளர் மற்றும் கலை இயக்குநராக பிரகாஷ் மபு மற்றும் ஜி. துரைராஜ் தேர்வு செய்யப்பட்டனர். இதற்கிடையில், ஓம் பிரகாஷ் படத்தின் ஒளிப்பதிவாளராக நியமிக்கப்பட்டார். இது மாரி, அனேகன் மற்றும் மாரி 2 படங்களுக்குப் பிறகு தனுஷுடன் அவர் மேற்கொண்ட இணையும் நான்காவது திரைப்படம் ஆகும். இதே இயக்குநர்-நடிகர் கூட்டணியின் முந்தைய கொடி திரைப்படத்தைப் போலவே, பட்டாஸ் கூட தனுஷ் இரட்டை வேடத்தில் நடிக்கும் மற்றாெரு படமாகும். . சண்டைக்காட்சிகளை திலீப் சுப்பராயன் இயக்கியுள்ளார்.  
*பட்டாஸில்* தனுஷ் தந்தை மற்றும் மகன் என இரட்டை வேடங்களில் நடிக்கிறார். தனுஷ் தந்தையாக நடித்திருக்கும் பகுதியில் சினேகா அவரது கூட்டாளியாகவும், மகனின் பாத்திரத்திற்காக தனுஷின் கூட்டாளியாக மெஹ்ரீன் பிர்சாடாவும் ஒப்பந்தமாகியிருந்தனர். படத்தின் முதல் தோற்ற சுவரொட்டி நடிகர் தனுஷின் பிறந்தநாளை முன்னிட்டு 28 ஜூலை 2019 அன்று வெளியிடப்பட்டது. தங்களது வேடங்களுக்காக, தனுஷ் மற்றும் சினேகா படப்பிடிப்பு தொடங்குவதற்கு முன்பு தற்காப்பு கலை பயிற்சி பெற்றனர். பாடல்களின் பட்டியல் 9 ஜனவரி 2020 அன்று வெளியிடப்பட்டது மற்றும் முழு இசைத்தொகுப்பும் இரண்டு நாட்களுக்குப் பிறகு சென்னையில் உள்ள சூர்யன் பண்பலை வானொலி நிலையத்தில் வெளியிடப்பட்டது..
**பாடல்கள்**  
| 2:54 |
| --- |
# செல் உயிரியற்பியல்

**செல் உயிரியற்பியல்** *(Cell biophysics)* என்பது செல் செயல்பாடுளில் அடங்கியுள்ள அடிப்படை இயற்பியல் கோட்பாடுகளில் கவனம் செலுத்தும் உயிரியற்பியலின் ஒரு துணைப்பிரிவாகும். இப்பிரிவை செல்லுலார் உயிரியற்பியல் துறை என்றும் அழைக்கிறார்கள். இத்துணைப்பிரிவில் தற்போது மூலக்கூற்று இயந்திரங்கள், செல்சவ்வு மற்றும் உயிரணுக்கூடு உள்ளிட்ட செல் இயக்கவியல் செயல்பாடுகள், செல்லிடைப் போக்குவரத்து, செல்லிடை சமிக்ஞை வியங்கியல், உயிரியல் மின்சாரம், மரபணு வலையமைப்புக் கோட்பாட்டின் புள்ளிவிவர மாதிரிகள் போன்றவையும் நடைமுறையில் ஆராயப்படுகின்றன. இயங்கும்-செல் மூலக்கூறு உருவரைவு நுட்பங்கள் என்ற சமீபத்திய முன்னேற்றங்களினால் இந்த அறிவியல் புலம் பெரிதும் பயனடைந்துள்ளது. பெருமூலக்கூறுகளின் இடம்சார்ந்த மற்றும் தற்காலிக அளவீட்டையும் பெருமூலக்கூறுகளின் செயல்பாட்டையும் இந்நுட்பங்கள் அனுமதிக்கின்றன. மின்னணு ஆற்றல் மாற்ற முறையான பார்சுடர் ஒத்திசைவு ஆற்றல் மாற்றம். செல்லின் விரவலை உறுதிப்படுத்த உதவும் ஒளிவெளிர்ப்புக்கு பின் ஒளிர்வு மீட்பு செயல்முறை, ஒளிச்செயலூக்கம் மற்றும் ஒற்றைச் செல் உருவரைவு போன்ற சிறப்பு உருவரைவு நுட்பங்கள் பெருமூலக்கூறுகளின் போக்குவரத்தையும், அவற்றுக்கிடையிலான இடைவினைகளையும், புரதங்களில் மாறுபடும் இணக்க மாற்றங்களையும் வரைந்து இந்த அறிவியல் புலத்திற்கு இந்நுட்பங்கள் மிகுந்த பயனுள்ளவை என நிருபிக்கப்பட்டுள்ளன. மீகூறாக்க நுண்ணோக்கியியல் செல்லின் கட்டமைப்பை ஒளியியல் தெளிவுத்திறனுக்குக் கீழே உருவரைவு செய்ய அனுமதிக்கிறது. இயற்பிய அறிவியலில் அடித்தளமாக உள்ள கணித மாதிரிகளுடன் புதிய சோதனைக் கருவிகளை இணைத்தது இந்த துறையில் குறிப்பிடத்தக்க முன்னேற்றங்களை ஏற்படுத்தியுள்ளது. உலகெங்கிலும் உள்ள பல ஆராய்ச்சி மையங்கள் புலத்தின் இந்த மேம்பாட்டை நோக்கி நகர்ந்து வருகின்றன.
# தாய்பெய் வேதியியல் சங்கம்

**தாய்பெய் வேதியியல் சங்கம்** *(Chemical Society Located in Taipei)* என்பது வேதியியலுக்கு அர்ப்பணிக்கப்பட்ட தைவானிய அறிவு சார்ந்த ஓர் அமைப்பாகும். 1932 ஆம் ஆண்டு நாஞ்சிங்கில் நிறுவப்பட்ட சீன வேதியியல் சங்கத்தின் வேர்களைக் கண்டறிந்து 1950 ஆம் ஆண்டில் தைவானில் இந்த சங்கம் மீண்டும் நிறுவப்பட்டது. அரசியல் காரணங்களுக்காக இந்த அமைப்பின் ஆங்கிலப் பெயர் தாய்பெய் வேதியியல் சங்கம் எனப் பெயர் மாற்றம் என மாற்றப்பட்டது, இருப்பினும் இது சீன மொழியில் சீன வேதியியல் சங்கம் (中國 化學 會) என்ற பெயரை வைத்திருக்கிறது.
# தாய்பெய் வேதியியல் சங்கம்

## வெளியீடுகள்

சி.எசு.எல்.டி மற்றும் விலே இரண்டும் சீன வேதியியல் சங்கத்தின் மாதாந்திர பத்திரிகை ஒன்றை வெளியிடுகிறது
# தெற்கு ஆத்திரேலிய முதன்மை விஞ்ஞானி

**தெற்கு ஆத்திரேலிய முதன்மை விஞ்ஞானி** *(Chief Scientist of South Australia )* தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார்.  
தெற்கு ஆத்திரேலிய முதன்மை விஞ்ஞானி (Chief Scientist of South Australia ) தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார் . முதன்மை விஞ்ஞானி தென் ஆத்திரேலிய அறிவியல் மன்றத்தின் தலைவராக உள்ளார், மேலும் மன்றத்திற்கான புதிய உறுப்பினர்களையும் அரசாங்கத்திற்கு பரிந்துரைக்கிறார்.
# தெற்கு ஆத்திரேலிய முதன்மை விஞ்ஞானி

## பதவியில் இருந்தவர்கள்

| 1 | மேக்சு பிரென்னன் | 2005 | 2008 | 2010 |
| --- | --- | --- | --- | --- |
| 3 | தோன் பர்சில் | 2011 | 2014 |  |
| 4 | இலியன்னா ரீடு | 2014 | 2018 |  |
| 5 | கரோலின் மேக்மில்லன் | 2018 | நடப்பு | } |
# பாவூர் உலியா

**பாவூர் உலியா** என்பது நேத்ராவதி ஆற்றில் உள்ள ஒரு தீவாகும். 35 வீடுகளைக் கொண்ட இதுமங்களூரிலிருந்து 12 கி.மீ தொலைவில் உள்ளது. இங்கு ஒரு தேவாலயம் மற்றும் முன்னாள் அரசு பள்ளி ஒன்று உள்ளது. வளர்ச்சியை மேம்படுத்துவதற்காக இதை மே 2017 இல் தென்கன்னட மாவட்டம் ஏற்றுக்கொண்டது. கோடையில், ஒரு தற்காலிக மர பாலம் தீவை ஆற்றங்கரையுடன் இணைக்கிறது. மழைக்காலத்தில், பொதுமக்களை ஒரு பயணிகள் படகு தீவுக்கு அழைத்துச் செல்கிறது. தீவில் தெரு விளக்குகள், கடைகள் அல்லது மருத்துவ வசதிகள் ஏதுமில்லை.
# பாவூர் உலியா

## சொற்பிறப்பு

உலியா என்றால் "மீதமுள்ள நிலம்" என்று பொருள். நிலவியல் அடிப்படையில் துண்டிக்கப்பட்ட ஓவல் வடிவத்தை ஒத்திருக்கிறது. ஒரு இந்து குடும்பத்தைத் தவிர இங்குள்ள பெரும்பாலான குடும்பங்கள் ரோமன் கத்தோலிக்கர்களாவர். இவர்களின் சொந்த மொழி கொங்கணியாகும். பரங்கிபேட்டையைச் சேர்ந்த கபுச்சின் பாதிரியார்கள் ஒவ்வொரு ஞாயிற்றுக்கிழமையும் நற்கருணை பிரார்த்தனையைக் கொண்டாட இங்கு வருகிறார்கள். தேவாலயத்தின் பெயர் சிசு இயேசு சேப்பல் என்பதாகும். ஒவ்வொரு ஆண்டும் கிறிஸ்துமஸ் கொண்ட்டாட்டங்களின் போது இளைஞர்கள் மற்றும் குழந்தைகளுக்கு ஒரு கலாச்சார நிகழ்ச்சியை ஏற்பாடு செய்கிறார்கள்.
# பாவூர் உலியா

## வாழ்க்கைக்கான ஆதாரம்

இங்கு மீன்பிடித்தல் மற்றும் விவசாயம் ஆகியவை அடிப்படை வாழ்க்கை ஆதாரங்களாகும். தேங்காய் மரங்கள் மற்றும் மா மற்றும் பலாப்பழம் போன்ற பிற பழ மரங்கள் தீவில் வளர்க்கப்படுகின்றன. தற்போது, மணல் சுரங்கத்தால் தீவுக்கு பெரும் சேதம் ஏற்பட்டுள்ளது. சுரங்க நடவடிக்கைகள் காரணமாக ஏற்பட்ட சேதங்களை மதிப்பீடு செய்யப்பட்டுள்ளது.
# பாவூர் உலியா

## வளர்ச்சி

2014 சூலை 29 செவ்வாய்க்கிழமை, சுகாதார மற்றும் குடும்ப நலத்துறை அமைச்சர் கர்நாடகாவின் யு. டி. காதர் கூறுகையில், பாவூர்-உலியா மக்களின் நீண்டகால கோரிக்கைகளை நிறைவேற்றி கர்நாடக மாநில அரசு, நேத்ராவதி முழுவதும் தொங்கும் பாலம் கட்ட அனுமதி அளித்துள்ளது என்றார். இதற்காக ஏற்கனவே ரூ .3 கோடி தொகை வெளியிடப்பட்டுள்ளது. இந்தப் பாலம் தீவை பிரதான நிலத்துடன் இணைக்கிறது
# யக்சகானம்

**யக்சகானம்** (Yakshagana) என்பது ஒரு பாரம்பரிய இந்திய நாடகத்தின் நடனம், இசை, உரையாடல், ஆடை, அலங்காரம் ஆகியவற்றைக் கொண்டும் தனித்துவமான பாணி மற்றும் வடிவத்துடன் மேடை நுட்பங்களைக் கொண்ட வடிவமாகும். இது கர்நாடகாவின் தெற்கு கன்னட மாவட்டம், உடுப்பி, வடகன்னட மாவட்டம், சிமோகா மற்றும் சிக்மகளூர் மாவட்டங்களின் மேற்கு பகுதிகளிலும், கேரளாவின் காசர்கோடு மாவட்டத்திலும் உருவாகியது. இது பக்தி இயக்கத்தின் காலத்தில் பாரம்பரியத்திற்கு முந்தைய இசை மற்றும் நாடகத்திலிருந்து உருவாகியதாக நம்பப்படுகிறது. இது சில நேரங்களில் " *ஆட்டா* " அல்லது ( ( துளு மொழியில் "நாடகம்") என்றும் அழைக்கப்படுகிறது. யக்சகானம் வைணவ பக்தி இயக்கத்தால் வலுவாக கட்டமைக்கப்பட்டுள்ளது. இந்த நாடக பாணி முக்கியமாக கர்நாடகாவின் பெரும்பாலான பகுதிகளில் பல்வேறு வடிவங்களில் காணப்படுகிறது. யக்சகானம் பாரம்பரியமாக மாலையில் தொடங்கி முதல் விடியல் வரை நடத்தப்படுகிறது. அதன் கதைகள் இராமாயணம், மகாபாரதம், பாகவதம் போன்ற இந்து புராணங்களிலிருந்தும், சமண இதிகாசங்களிலிருந்தும் எடுக்கப்படுகின்றன.
# யக்சகானம்

## சொற்பிறப்பு

யக்சகானம் என்றால் இயக்கர்கள் (இயற்கை ஆவிகள்) என்று பொருள். யக்சகானம் என்பது முன்னர் கெலிகே, ஆட்டம், பயலதா மற்றும் தசாவதாரம் என அழைக்கப்பட்ட கலை வடிவங்களுக்கான கல்வி பெயர் ஆகும். (கடந்த 200 ஆண்டுகளாகப் பயன்படுத்தப்பட்டது). யக்சகானம் என்ற சொல் முன்பு கன்னடத்திலும் இப்போது தெலுங்கிலும் கூட ஒரு வகை இலக்கியத்தைக் குறித்தது. இந்த யக்சகானம் இலக்கியம் அல்லது நாடகத்தின் செயல்திறன் ஆட்டம் என்று அழைக்கப்படுகிறது. ஏக்கலகானா என்ற சொல் யக்சகானத்தைக் குறிக்கிறது என்று இப்போது நம்பப்படவில்லை.
# யக்சகானம்

## சொற்பிறப்பு

### இசை வகை

யக்சகானத்திற்கு கர்நாடக இசை, இந்துஸ்தானி இசையிலிருந்து தனித்தனி இசை பாரம்பரியம் உள்ளது. யக்சகானமும் கர்நாடக இசையும் பாரம்பரிய தொடர்புடையவை.
# ஸ்ரீ சக்கரம்

**ஸ்ரீ யந்திரம்** அல்லது **ஸ்ரீ சக்ரம்** என்பது இந்து சமயத்தின் ஸ்ரீ வித்யா பள்ளியில் பயன்படுத்தப்படும் மாய வரைபடத்தின் ( *யந்திரம்* ) ஒரு வடிவமாகும். இதில் பிந்து எனப்படும் மையப் புள்ளியைச் சுற்றியுள்ள ஒன்பது முக்கோணங்கள் ஒன்றையொன்று வெட்டிக் கொண்டு இருக்கின்றன. இந்த முக்கோணங்கள் அகிலத்தையும் மனித உடலையும் குறிக்கின்றன. இதில் உள்ள ஒன்பது முக்கோணங்கள் காரணமாக, ஸ்ரீ யந்திரம் *நவயோனி சக்ரம்* என்றும் அழைக்கப்படுகிறது. இரு பரிமாண ஸ்ரீ யந்திரம் மூன்று பரிமாணங்களில் குறிப்பிடப்படும்போது, இது ஒரு *மகாமேரு* என்று அழைக்கப்படுகிறது. மேரு மலை இந்த வடிவத்திலிருந்து இதன் பெயரைப் பெற்றது.
# ஸ்ரீ சக்கரம்

## தோற்றம்

2009 ஆம் ஆண்டு பிரம்மவித்யாவில் ( அடையாறு நூலகத்தின் இதழ்), சுபாஷ் கக், ஸ்ரீ யந்திரத்தின் விளக்கம் வேதத்தில் ஸ்ரீசுக்தாவில் விவரிக்கப்பட்ட *யந்திரத்திற்கு* ஒத்தது என வாதிடுகிறார்.  
ஸ்ரீ யந்திரத்தில் உள்ள 9 முக்கோணங்களானது அளவிலும், வடிவத்திலும் வேறுபடுகின்றன. இவை ஒன்றை ஒன்று வெட்டிக் கொள்வதால், 5 சிறிய மட்டங்களில் 43 சிறிய முக்கோணங்களை உண்டாகின்றன. நடுவில் உள்ள புள்ளி ( *பிந்து* ) அண்ட மையத்தை குறிக்கிறது. இந்த முக்கோணங்கள் 8 மற்றும் 16 இதழ்களைக் கொண்ட இரண்டு ஒருமைய வட்டங்களால் சூழப்பட்டுள்ளன. இது தாமரை வடிவத்தையும், இனப்பெருக்க முக்கிய சக்தியைக் குறிக்கிறது. முழு கட்டமைப்பும் பூமியை சதுரத்தின் உடைந்த கோடுகளால் வடிவமைக்கப்பட்டுள்ளது, இது பிரபஞ்சத்தின் பகுதிகளுக்கு நான்கு கதவுகள் திறந்திருக்கும் ஒரு கோவிலைக் குறிக்கிறது.
# ஸ்ரீ சக்கரம்

## வழிபாட்டில்

ஒவ்வொரு யந்திரமும் ஒரு குறிப்பிட்ட தேவதையாகப் பிடித்துத் தர ஏற்பட்டது. அந்தந்த யந்திரத்தின் கோணங்களுக்கும், தளங்களுக்கும் உள்ளேயே அந்த தேவதைக்கான மந்த்ராட்சங்களைப் பொறித்து வைப்பதும் உண்டு. பல அம்மன் கோயில்களில் அம்மன் சிலைக்கு முன் பீடத்தில் ஸ்ரீசக்கரம் பிரதிட்டை செய்யப்பட்டு வழிபாடு நடத்தப்படுகிறது. இந்த ஸ்ரீ சக்கரங்கள் உள்ள கோயில்களில் தெய்வத் திருமேனிக்குச் செய்வதுபோலவே யந்திரத்துக்கு அபிஷேகம், அர்ச்சனை, நைவேத்யம் என்று எல்லா உபசாரங்களுடன் பூசை செய்யவேண்டும்.
# சிவப்பு கூர்வாய்த் தவளை

**சிவப்பு கூர்வாய்த் தவளை** (Red Narrow-mouthed Frog) அல்லது (Luzon narrow-mouthed frog) இது மைக்ரோஹைலிடே குடும்பத்தைச் சார்ந்த தவளை இனத்தில் ஓரிடத்தில் வாழும் உயிரினம் ஆகும். இவை பிலிப்பீன்சு நாட்டில் லூசோன் மற்றும் பாகியோ புதர்க்காடு மான்ட்டேன் வாழிடம் (சூழலியல்) புல்வெளி விவசாய நிலம், நகர்ப்புறத்தின் பாதையோரங்களில் காணப்படுகிறது.
# அம்மன் (தொலைக்காட்சித் தொடர்)

**அம்மன்** என்பது கலர்ஸ் தமிழ் தொலைக்காட்சியில் 27 ஜனவரி 2020 முதல் 1 சூலை 2022 ஆம் ஆண்டு வரை ஒளிபரப்பான பக்தி திகில் தொலைக்காட்சி நாடகத் தொடர் ஆகும். இந்த தொடரை ஐ. அஹ்மத் என்பவர் தயாரிக்க, ரவி பிரியன் என்பவர் இயக்கியுள்ளார். சக்தி என்ற கதாபாத்திரத்தில் புதுமுக நடிகை பவித்ரா நடிக்க இவருக்கு ஜோடியாக ஈஸ்வர் என்ற கதாபாத்திரத்தில் நடிகர் அமல்ஜித் என்பவர் நடித்துள்ளார்.  
தெய்வ சக்தி மூலம் வாக்கு சொல்லும் சக்தி என்ற பெண்ணும், தெய்வ வாக்கை நம்பாத ஊருக்கு புதிதாக வரும் வைத்தியர் இருவரையும் சேர்ந்து வைக்க விதி செய்யும் சதி என்ன என்பது தான் கதை. இந்த தொடர் 27 சனவரி 2020 ஆம் ஆண்டு முதல் மூன்று பருவங்களாக ஒளிபரப்பாகி, 1150 அத்தியாயங்களுடன் நிறைவு பெற்றது.
# அம்மன் (தொலைக்காட்சித் தொடர்)

## பருவங்கள்

| பர்வம் | அத்தியாயங்கள் | ஒளிபரப்பு |
| --- | --- | --- |
| 1 | 887 |  |
| 2 | 157 |  |
| 3 | 106 | } |
# அம்மன் (தொலைக்காட்சித் தொடர்)

## கதை சுருக்கம்

அம்மன் தொடரின் கதை இயற்கைக்கு அப்பாற்பட்ட சக்திகளைக் கொண்ட ஒரு சிறிய நகரப் பெண்ணான சக்தியைச் சுற்றி கதை நகர்கின்றது. எதிர்காலத்தை முன்னறிவிக்கும் அம்மன் அருள் கொண்டு சக்தி என்ற இளம் பெண். இவளின் தனித்துவமான திறமையால் அந்த கிராமமே அம்மனின் அவதாரம் என போற்றி வணங்கி வருகின்றனர். அதே ஊரில் மருத்துவராக இருக்கும் ஈஸ்வர் கிராம மக்களின் மூட நம்பிக்கையை நம்பாத இவன் சக்தி போலித்தனத்தை வெளிக்காட்ட முயற்சிக்கும் தருணத்தின் இருவரும் விதியின் சதியால் காதலிக்கின்றனர். இவர்களின் காதலுக்கு ஊரும் உறவும் ஏற்குமா? இல்லை எதிர்க்குமா? என்பது தான் கதை.
# அம்மன் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- பவித்ரா - சக்தி
- அம்மன் அருளால் வாக்கு சொல்லும் பெண். இவளை ஊரே தெய்வமாக பார்த்தாலும் இவள் தங்க கூண்டுக்குழை சிக்கி இருக்கிற கிளி தான் என்பது யாருக்குமே தெரியாது.
- அமல்ஜித் - ஈஸ்வர்
- ஒரு வைத்தியர். கடவுள் நம்பிக்கை இல்லாதவன்.
- ஜென்னிபர் - சாரதா
- இந்த தொடரின் வில்லி, சக்தியின் அக்கா, என்னதான் சக்தியின் சொல்லுக்கு ஊரே கட்டுப்பட்டாலும் இவளின் கண் அசைவுக்கு சக்தியே கட்டுப்படுவாள்.
# அம்மன் (தொலைக்காட்சித் தொடர்)

## நடிகர்கள்

### துணை கதாபாத்திரம்

- ஷாலி - லோகம்மாள்
- வில்லி கதாபாத்திரம், சக்தி வாக்கு சொன்னால் எல்லாமே பலிக்கும் ஆனால் வாக்கு மட்டும் தான் அவளுடையது நாக்கு இவளுடையது.
- லாவண்யா - இன்பா
- ஜீவா
- ரோசரி
- பத்மினி
- அணு சுலேஷ்
- அவினாஷ் அசோக் - அரவிந்த்
- சுபா ரக்சா
- அலெக்சாண்டர்
# அம்மன் (தொலைக்காட்சித் தொடர்)

## நேரம் மாற்றம்

இந்த தொடர் முதலில் 27 ஜனவரி 2020 முதல் திங்கள் முதல் வெள்ளி வரை இரவு 7:00 ஒளிபரப்பாகி, மே 28 2020 முதல் இரவு 8 மணிக்கு ஒளிபரப்பாகி, பின்னர் செப்டம்பர் 4 முதல் இரவு 7:30 மணிக்கு ஒளிபரப்பாகிறது.
# அம்மன் (தொலைக்காட்சித் தொடர்)

## மகாசங்கமம்

- இந்த தொடர் 15 மார்சு முதல் 27 மார்சு 2021ஆம் ஆண்டு மாங்கல்ய தோஷம் என்ற தொடருடன் மகாசங்கமத்தில் ஒளிபரப்பானது. அதை தொடர்ந்து இரண்டாம் தடவையாக 10 மே 2021 முதல் ஒளிபரப்பானது.
# அம்மன் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
- இந்த தொடரின் அத்தியாயங்கள் ஊட் என்ற இணைய மூலமாகவும் பார்க்க முடியும்.
# ஆர். பி. படங்கர்

**ஆர். பி. படங்கர்** (R. B. Patankar) என்று அழைக்கப்படும் **ராஜராம் பால்சந்திர படங்கர்** (Rajaram Bhalchandra Patankar) (1 ஜனவரி 1927 - 24 மே 2004) மராத்தி விமர்சகரும் நவீன அழகியல் அறிஞரும் ஆவார். அவர் மராத்தி மற்றும் ஆங்கிலம் இரண்டு மொழிகளிலும் எழுதினார். *சவுந்தர்ய மீமன்சா* (1974) என்ற தனது அறிவார்ந்த படைப்பிற்காக 1975 ஆம் ஆண்டில் சாகித்ய அகாதமி விருதைப் பெற்றார்.
# ஆர். பி. படங்கர்

## வாழ்க்கை வரலாறு

படங்கர் 1927 ஆம் ஆண்டில் சனவரி 1 ஆம் நாள் பிறந்தார். மகாராட்டிராவில், புனே பல்கலைக்கழகத்தில் ஆங்கில இலக்கியத்தில் முதுகலைப் பட்டத்தைப் படித்தார். இலக்கியத்தில் தகவல் தொடர்பு என்ற தலைப்பில் தனது ஆய்வறிக்கையை சமர்ப்பித்து ஆய்வியல் நிறைஞர் (முனைவர்) பட்டத்தைப் பெற்றார். 1951-1964 காலகட்டத்தில் மகாராட்டிரா மற்றும் குஜராத்தில் உள்ள பல்வேறு கல்லூரிகளில் கற்பித்தார். 1964 ஆம் ஆண்டில், அவர் பம்பாய் பல்கலைக்கழகத்தில் ஆங்கிலத் துறையில் வாசகராகச் சேர்ந்தார், மேலும் 1978 ஆம் ஆண்டில் துறைத் தலைவரானார். 1986 வரை அவர் அங்கு அழகியல் கோட்பாடு மற்றும் விமர்சனப் பாங்கு ஆகியவற்றைக் கற்பித்தார். அவர் 24 மே 2004 அன்று இறந்தார்.
<sup data-ve-ignore="true">&#x5B; *<span title="This claim needs references to reliable sources. (October 2018)">மேற்கோள் தேவை</span>* &#x5D;</sup>
# ஆர். பி. படங்கர்

## படைப்புகள்

படங்கர் மராத்தி மற்றும் ஆங்கிலம் ஆகிய இரண்டு மொழிகளிலும் எழுதினார். மராத்தி இலக்கியம் மற்றும் விமர்சனம் தொடர்பான அவரது முக்கிய படைப்புகள் மராத்தியில் வெளியிடப்பட்டன. *அழகியல் மற்றும் இலக்கிய விமர்சனம்* என்ற இவரது முதல் புத்தகம் 1969 ஆம் ஆண்டில் வெளியிடப்பட்டது. சவுந்தர்ய மீமன்சா (1974), குரோகெசெ சவுந்தர்ய *சாஸ்திரம்:ஏக் அப்யாஸ்* (1974) மற்றும் காஞ்சே சவுந்தர்ய மீமன்சா(1977) ஆகிய தலைப்புகளில் மராத்தியில் மூன்று புத்தகங்கள் தொடர்ந்து வெளியிடப்பட்டன. மராத்தி இலக்கியத்தில் நிலைத்திருக்கக்கூடிய சிறப்பான படைப்புகளாகக் கருதப்படும் *சவுந்தர்யா மீமன்சா*, பிளேட்டோ, அரிசுட்டாட்டில் முதல் லுட்விக் விட்கென்ஸ்டைன் மற்றும் சார்த்தர் வரையிலான மேற்கத்திய அழகியலையும், சமஸ்கிருத உரையிலிருந்து நவீன மராத்தி விமர்சகர்கள் வரையிலான இந்திய பாரம்பரியத்தையும் கையாள்கிறது.  
இலக்கியத்திற்கு ஷர்சந்திர சந்த்திபோத்தின் பங்களிப்பை மதிப்பிடுகின்ற *முக்திபோதஞ்சே சாகித்யாவை* (1986) எழுதினார். படங்கர் 'ஏரியல்' என்ற புனைப்பெயரில் சில கவிதைகளையும் வெளியிட்டார். *பதங்கரஞ்சி சவுந்தர்யா மீமன்சா* (1977) என்ற பதங்கரின் கோட்பாடுகள் மற்றும் அழகியலின் கொள்கைகள் குறித்து பிரபாகர் பத்யே ஒரு புத்தகத்தை எழுதியுள்ளார்.
# ஆர். பி. படங்கர்

## விருது

படங்கர் தனது *சவுந்தர்ய மீமன்சா* புத்தகத்திற்காக 1957 ஆம் ஆண்டில் சாகித்ய அகாதமி விருதைப் பெற்றார்.
# உயிர்வினைகலன்

**உயிர்வினைகலன்** *(bioreactor)* என்பது உயிரியலாக முனைப்பான சூழலைத் தாங்க உருவாக்கப்பட்ட ஏற்பாடு அல்லது அமைப்பாகும். அடிப்படையில் இது உயிரிகள் அல்லது அவை உருவாக்கும் உயிர்வேதிப் பொருள்களின் வேதிச் செயல்முறை நிகழும் கலனாகும். உயிரி உயிரக வேட்பியாகவோ அல்லது உயிரக வெறுப்பியாகவோ அமையலாம். எனவே கலத்தில் நிகழும் வேதிச் செயல்முறை உயிரகச் சூழலிலோ உயிரகம் அற்ற சூழலிலோ நிகழலாம். இந்த வினைகலன்கள் உருளை வடிவில் சில இலிட்டர் முதல் பல பருமீட்டர் பருமனளவுடன் அமையலாம். பெரும்பாலும் இவை எஃகால் செய்யப்படுகின்றன.
# சக்குளத்துக்காவு பகவதி கோயில்

** நீரேற்றுபுரம் சக்குளத்துதுக்காவு பகவதி கோயில்** (*Chakkulathukavu Temple*) என்பது கேரளத்தின், ஆலப்புழை மாவட்டதின், தலவாடி ஊராட்சி, நீராட்டுபுரத்தில் அமைந்துள்ள ஒரு இந்து கோவில் ஆகும். இது துர்கைக்கு அமைக்கப்பட்ட ஒரு கோயிலாகும். இது கேரள மாநிலத்தில் மிகவும் பிரபலமான கோவில்களில் ஒன்றாகும்.  
துர்க்கை இப்பகுதியில் மிகவும் பிரபலமான தெய்வங்களில் ஒன்றாகும். தென்னிந்தியா முழுவதிலும் இருந்து வரும் பயணிகள் தேவியைக் கண்டு வழிபடுகின்றனர். சில தசாப்தங்களுக்கு முன்னர் இந்த கோயிலானது புதுப்பிக்கப்பட்டது. அதற்கு முன்பு இக்கோயில் குறித்து உள்ளூர்வாசிகளுக்கு கூட அவ்வளவாக தெரியாது. அப்போது இது உள்ளூர்வாசிகளின் குடும்ப கோயிலாக மட்டுமே இருந்தது.  
புனித பம்பை ஆற்றின் கரையில் அமைந்துள்ள இந்த கோயில் கேரளம் முழுவதும் உள்ள பக்கர்களை ஈர்த்ததுடன், மாநிலத்தின் மிகவும் பிரபலமான யாத்ரீக மையமாகவும் திகழ்கிறது. இக்கோயிலில் எட்டு கரங்களுடன் தேவி உள்ளார். இயற்கையோடு இணைந்திருக்கும் தேவியாதலால் கோயில் கருவறைக்கு மேற்கூரை கிடையாது. கோயிலில் சிவன் பிள்ளையார், முருகன், மகாவிஷ்ணு, ஐய்யப்பன், நாகர், யட்சி, ஆனை மருதா ஆகிய தெய்வங்களும் உள்ளனர்.  
இக்கோயிலின் முக்கிய திருவிழாவானது பொங்கல், இது விருச்சிகம் மாதத்தில் (நவம்பர் / திசம்பர்) நடைபெறுகிறது. விழாவிற்கு ஒரு வாரத்திற்கு முன்பே இலட்சக்கணக்கான பெண் பக்தர்கள் கோயிலைச் சுற்றி வருகிறார்கள். கோவில் வளாகம் நிரம்பி வழிகிறது, பக்தர்கள் பிரதான வீதிகளின் இருபுறமும் பொங்கல் வைக்க இடங்களை ஆயத்தம் செய்வார்கள். பொங்கல் வைப்பவர்களின் வரிசையின் நீளமானது ஆச்சரியப்படத்தக்க அளவில் 20 கி.மீ வரை நீண்டுவிடும். அரிசி, தேங்காய், வெல்லம் ஆகியவை பெண் பக்தர்களால் பொங்கல் பொங்க மண் பானைகளுடன் கொண்டு வரப்படுகின்றன. கோயிலின் தலைமைப் பூசாரி கருவறைக்குள் உள்ள தீபத்தில் இருந்து நெருப்பை எடுத்து பிரதான அடுப்பை பற்றவைக்கிறார். இந்த தீ ஒரு அடுப்பிலிருந்து அடுத்ததடுத்த அடுப்புக்குகளுக்கு எடுத்து பற்றவைக்கப்படுகிறது.  
*கோயிலில்* கொண்டாடப்படும் மற்றொரு திருவிழா *பந்திரண்டு நொயம்பு* . இது சக்குலதம்மாவின் நித்திய ஆசீர்வாத்த்துக்காக பக்தர்கள் மேற்கொள்ளும் உண்ணா நோன்பு மற்றும் பிரார்த்தனை ஆகும். இந்த உண்ணாவிரதமானது ஒவ்வொரு ஆண்டும் மலையாள மாதமான தனு முதல் நாள் முதல் பன்னிரண்டாம் தேதி வரை மேற்கொள்ளப்படும். மற்ற திருவிழாக்களாக *நாரீ பூஜை*, தரிக்கர்த்தக்கா ஆகியவை ஆகும்.  
நாரீ பூஜையானது ஒவ்வொரு ஆண்டும் மாகழி மாதம் முதல் வெள்ளிக்கிழமை அன்று நடக்கிறது. அபோது ஆயிரக்கணக்கான பெண்கள் இங்கு கூடுகின்றனர். தலைமைப் பூசாரி ஒவ்வொரு பெண்ணையும் பீடத்தில் அமரவைத்து தேவியாக பாவித்து பாத பூசை செய்வார்.
# சம்பாகுளம் செயின்ட் மேரியின் பசிலிக்கா

**சம்பாகுளம் கல்லூர்காடு மார்த் மரியம் (செயின்ட் மேரிஸ்) பசிலிக்கா** ( மலையாளம் : ചമ്പക്കുളം വലിയ പള്ളി ) என்பது கேரளத்தின், ஆலப்புழை மாவட்டத்தில் உள்ள ஒரு பண்டைய கிறிஸ்தவ தேவாலயம் ஆகும். இது சிரோ-மலபார் தேவாலயத்திற்கு சொந்தமானது. இது ஒரு ஃபோரேன் தேவாலயம், அதன் கீழ் பல திருச்சபைகள் உள்ளன.
# சம்பாகுளம் செயின்ட் மேரியின் பசிலிக்கா

## வரலாறு

சம்பாகுளம் கல்லூர்காடு மார்த் மரியம் பசிலிக்கா ( சம்பாகுளம் வலிய பள்ளி என்றும் அழைக்கப்படுகிறது) இந்தியாவின் பழமையான கிறிஸ்தவ தேவாலயங்களில் ஒன்றாகும் மற்றும் ஆலப்புழை மாவட்டத்தில் உள்ள அனைத்து கத்தோலிக்க சிரிய தேவாலயங்களின் தாய் தேவாலயமும் ஆகும். இது கி.பி 427 இல் நிறுவப்பட்டதாக நம்பப்படுகிறது, தேவாலயம் பல முறை புனரமைக்கப்பட்டது. சம்பாகுளம் தேவாலயம் ஒரு காலத்தில் நிரனம் தேவாலயத்தின் கீழ் இருந்தது, இது அப்போஸ்தலன் புனித தோமாவால் நிறுவப்பட்டது. தேவாலயத்தைச் சுற்றியுள்ள பல கல்வெட்டுகள் தேவாலயத்தின் வரலாற்றைப் பற்றி குறிப்பிடுகின்றன.  
சம்பாகுளம் தேவாலயத்தில் உள்ள திறந்தவெளி கற்ச்சிலுவை கி.பி 1151 ஆம் ஆண்டிலிருந்து அதன் பழமை குறித்து தெளிவான சான்றுகளைக் கொண்ட மிகப் பழமையான சிலுவைகளில் ஒன்றாகும். தேவாலயத்தைச் சுற்றி பல தொல்லியல் கலைப்பொருட்கள் காணப்படுகின்றன, அவை இதன் வரலாற்றைப் பறை சாற்றுகின்றன. சம்பக்குளம் தேவாலயம் மலங்கரா மரபுவழி சிரியக் குழுவுடன் மிகவும் நட்பான உறவைக் கொண்டிருந்தது மேலும் பதினெட்டாம் நூற்றாண்டில் பல கிறிஸ்தவ பணிகளில் முக்கியப் பங்கு வகித்தது. கிழக்கு சிரியக் கத்தோலிக்கர்களின் வேதசாட்சிகளில் ஒருவரான இக்காக்கோ கதனர் இந்த திருச்சபையில் பிறந்தவர்.
# மெக்சிக்கோ உச்ச நீதிமன்றம்

**மெக்சிக்கோ உச்ச நீதிமன்றம்** *(Supreme Court of Justice of the Nation)* மெக்சிக்கோ நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட ஓர் உச்ச நீதிமன்றமாகும். நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. தற்போது மெக்சிக்கோ நகரத்தில் அமைந்துள்ளது. இந்நீதிமன்றத்தில் 11 நீதிபதிகள் குற்றவியல் நடுவர்களாக பணிபுரிகின்றனர்.  
உச்சநீதிமன்றத்தின் நீதிபதிகள் 15 ஆண்டுகளுக்கு நியமிக்கப்படுகிறார்கள் . குடியரசின் குடியரசுத் தலைவரால் முன்மொழியப்பட்ட பட்டியலிலிருந்து மேல்சட்டசபை உறுதிப்படுத்தியதன் மூலம் அவை அங்கீகரிக்கப்படுகின்றன. தேர்ந்தெடுக்கப்பட்ட நீதிபதிகள் தங்களில் இருந்து நான்கு ஆண்டு காலத்திற்கு நீதிமன்றத்தின் தலைவராக இருக்கப் போகின்றவரை தேர்ந்தெடுப்பார்கள். எந்தவொரு நீதிபதியும் ஒன்றுக்கு மேற்பட்ட நான்கு ஆண்டுகளுக்கு பதவியை வகிக்கலாம், ஆனால் தொடர்ச்சியாக அடுத்தடுத்த நான்கு ஆண்டுகள் அவ்வாறு இருக்க முடியாது.
# கிழக்கு தீவு (அந்தமான் மற்றும் நிக்கோபார் தீவுகள்)

**கிழக்கு தீவு** அந்தமான் தீவுகளிலுள்ள ஒரு தீவாகும் . இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேரிலிருந்து வடக்கே 220 கி.மீ. (137 மைல்) தொலைவில் இந்த தீவு அமைந்துள்ளது.  
பயணிக்கக்கூடிய குறுகிய பவளப்பாறை வழித்தடத்தின் மேற்கே லேண்ட்ஃபால் தீவு உள்ளது. இது இந்தியாவுக்கு சொந்தமான வடக்கே தீவாகும், மேலும் வடக்கே பிட் தொலைவில் மியான்மருக்கு சொந்தமான கோகோ தீவுகள் உள்ளன.  
இந்த்தீவுக்குச் செல்லக்கூடிய குறுகிய பவளப்பாறை வழித்தடத்தின் மேற்கே கரைசேர் தீவு உள்ளது. இது இந்தியாவுக்கு சொந்தமான வடக்கேயுள்ள ஒரு தீவாகும். மேலும் வடக்கே எதிர் திசையில் சிறுது தொலைவில் மியான்மருக்கு சொந்தமான கோகோ தீவுகள் உள்ளன .
# கிழக்கு தீவு (அந்தமான் மற்றும் நிக்கோபார் தீவுகள்)

## வரலாறு

2004 இந்தியப் பெருங்கடல் பூகம்பத்தால் ஏற்பட்ட சுனாமியால் இத்தீவு கடுமையாக பாதிக்கப்பட்டது. இதன் உள்கட்டமைப்பு பலத்த சேதமடைந்தது. கிழக்கு தீவு கலங்கரை விளக்கம் 1969 இல் நிறுவப்பட்டது. தீவின் தெற்கு உச்சியில் சிவப்பு பட்டைகள் கொண்ட ஒரு வெள்ளை, வட்ட உலோக கோபுரத்திலிருந்து கலங்கரை விளக்கம் காட்டப்படுகிறது; ஒரு மறுசீரமைப்பு வெளிச்சத்தில் அமைந்துள்ளது. இந்த கலங்கரை விளக்கம் அந்தமான் தீவுகளின் வடக்கு முனையை குறிக்கிறது.
# கிழக்கு தீவு (அந்தமான் மற்றும் நிக்கோபார் தீவுகள்)

## நிலவியல்

இந்த தீவு கோகோ தீவுகளுக்கும் வடக்கு அந்தமான் தீவுக்கும் இடையில் வருகிறது. இது கரைசேர் தீவுக்கு கிழக்கே 0.8 கடல்வழியில் (1.5 கி.மீ.; 0.92 மைல்) அமைந்துள்ளது, மேலும் வடக்கு அந்தமான் தீவிலிருந்து கிளீக் நீரிணை மூலம் பிரிக்கப்பட்டுள்ளது. இந்தத் தீவு மிகவும் சிறியது. இதன் பரப்பளவு 3.1 கி.மீ. 2 (1.2 சதுர மைல்) ஆகும். .
# கிழக்கு தீவு (அந்தமான் மற்றும் நிக்கோபார் தீவுகள்)

## நிர்வாகம்

அரசியல் ரீதியாக, கிழக்கு தீவு திக்லிபூர் வட்டத்தின் ஒரு பகுதியாகும். கிராமம் காவல் நிலையத்திற்கு அருகில் உள்ளது.
# கிழக்கு தீவு (அந்தமான் மற்றும் நிக்கோபார் தீவுகள்)

## போக்குவரத்து

திக்லிப்பூரிலிருந்து கப்பல் சேவை கிடைக்கிறது. கப்பல் பயணம் என்பது சிறப்பு கோரிக்கையால் மட்டுமே சாத்தியப்படும்.
# கிழக்கு தீவு (அந்தமான் மற்றும் நிக்கோபார் தீவுகள்)

## புள்ளிவிவரங்கள்

இந்த்த் தீவில் ஒரே ஒரு கிராமம் மட்டுமே உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, தீவில் 16 பேர் பேர் கொண்ட குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கு மேற்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம்) 100 சதவீதமாகும்.  
**புள்ளிவிவரங்கள் (2011 மக்கள் தொகை கணக்கெடுப்பு)**  
| மக்கள் தொகை | 16 | 15 | 1 |  |
| --- | --- | --- | --- | --- |
| 6 வயதுக்குக் குறைவான குழந்தைகள் | 0 | 0 | 0 |  |
| பட்டியல் சாதியினரும் பட்டியல் பழங்குடியினரும் | 0 | 0 | 0 |  |
| பட்டியல் சாதியினரும் பட்டியல் பழங்குடியினரும் | 16 | 15 | 1 |  |
| கல்வியறிவு | 16 | 15 | 1 |  |
| தொழிலாளர்கள் | 16 | 15 | 1 |  |
| முக்கியத் தொழிலாளிகள் (மொத்தம்) | 16 | 15 | 1 | } |
# கியூபாவின் உச்ச நீதிமன்றம்

**கியூபா உச்ச நீதிமன்றம்** என்பது கியூபா நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் அவானாவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.
# கியூபாவின் உச்ச நீதிமன்றம்

## நீதிமன்றத்தின் அரசியலமைப்பு

கியூபாவின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது.
# கியூபாவின் உச்ச நீதிமன்றம்

## அமைப்பு

உச்சநீதிமன்றத்தில் ஒரு தலைமை நீதிபதி மற்றும் 12 துணை நீதிபதிகள் உள்ளனர். தலைமை நீதிபதி நாட்டின் ஜனாதிபதியால் நியமிக்கப்படுகிறார். நீதிபதி ஆறு வருட காலத்திற்கு நியமிக்கப்படுகிறார்.
தற்போது, நீதிபதிகள் மூன்று தனித்தனி அறைகள் மூலம் வழக்குகளை நிர்வகிக்கிறார்கள்: குற்றவியல் வழக்குகளுக்கான அறை, நிர்வாக வழக்குகளுக்கான அறை மற்றும் சிவில் வழக்குகளுக்கான அறை. ஒவ்வொரு அறைக்கு முன்பும் வரும் வழக்குகள் பொதுவாக 5 நீதிபதிகள் கொண்ட குழுவால் கேட்கப்படுகின்றன.
# இசுரேல் உச்ச நீதிமன்றம்

**இசுரேல் உச்சநீதிமன்றம்** இசுரேல் நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் எருசலேம்வில் உள்ளது. இஸ்ரேலின் பாராளுமன்றமான நெசெட்டிலிருந்து அரை கிலோமீட்டர் தொலைவில் ஜெருசலேமின் கிவத் ராம் அரசு வளாகத்தில் இந்த நீதிமன்றம் அமைந்துள்ளது.
# இசுரேல் உச்ச நீதிமன்றம்

## நீதிமன்றத்தின் அரசியலமைப்பு

1948 ஆண்டு இசுரேலின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது.
# இசுரேல் உச்ச நீதிமன்றம்

## அமைப்பு

நீதிமன்றம் பதினைந்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். நீதித்துறை தேர்வுக் குழுவால் பரிந்துரைக்கப்பட்ட பின்னர், இஸ்ரேலின் ஜனாதிபதியால் நியமிக்கப்பட்ட 15 நீதிபதிகளை உச்ச நீதிமன்றம் கொண்டுள்ளது. நியமிக்கப்பட்டதும், நீதிபதிகள் 70 வயதில் ஓய்வு பெறும் வரை பணியாற்றுவார்கள்,
# 2020 இல் இந்தியா

2020-ஆம் ஆண்டில் இந்தியாவில் நடைபெற்ற முக்கிய நிகழ்வுகள் வருமாறு:
# 2020 இல் இந்தியா

## பொறுப்பு வகிப்பவர்கள்

### இந்திய அரசு

| படம் | பதவி | பெயர் |
| --- | --- | --- |
| இந்தியக் குடியரசுத் தலைவர் | ராம் நாத் கோவிந்த் |  |
| இந்தியக் குடியரசுத் துணைத் தலைவர்  
மாநிலங்கள்வைத் தலைவர் | வெங்கையா நாயுடு |  |
| இந்தியப் பிரதமர் | நரேந்திர மோடி |  |
| இந்தியத் தலைமை நீதிபதி | எஸ். ஏ. பாப்டே |  |
| இந்திய மக்களவைத் தலைவர் | ஓம் பிர்லா |  |
| இந்தியத் தலைமைத் தேர்தல் ஆணையர் | சுனில் அரோரா |  |
| முப்படைகளின் தலைமைப் படைத்தலைவர் | பிபின் இராவத் |  |
| மக்களவை | பதினேழாவது மக்களவை | } |
# 2020 இல் இந்தியா

## பொறுப்பு வகிப்பவர்கள்

### மாநில அரசுகள்

| ஆந்திரப் பிரதேசம் | விஷ்வபூசண் அரிச்சந்திரன் | ஜெகன் மோகன் ரெட்டி | ஒய். எஸ். ஆர். காங்கிரஸ் கட்சி | சி. பிரவீன் குமார் |  |
| --- | --- | --- | --- | --- | --- |
| அருணாச்சலப் பிரதேசம் | பி. டி. மிஸ்ரா | பெமா காண்டு | பாரதிய ஜனதா கட்சி | அஜித் சிங் (குவஹாத்தி உயர் நீதிமன்றம்) |  |
| அசாம் | ஜெகதீஷ் முகி | சர்பானந்த சோனாவால் | பாரதிய ஜனதா கட்சி | அஜித் சிங் (குவஹாத்தி உயர் நீதிமன்றம்) |  |
| பிகார் | லால்ஜி தாண்டன் | நிதிஷ் குமார் | ஐக்கிய ஜனதா தளம் | இராஜேந்திர மேனன் (பாட்னா உயர் நீதிமன்றம்) |  |
| சத்தீசுகர் | பல்ராம் தாஸ் தாண்டன் | பூபேஷ் பாகல் | இந்திய தேசிய காங்கிரசு | டி. பி. இராதாகிருஷ்ணன் |  |
| கோவா | மிருதுளா சின்கா | பிரமோத் சாவந்த் | பாரதிய ஜனதா கட்சி | மஞ்சுளா செல்லூர் |  |
| குஜராத் | ஓம் பிரகாஷ் கோகிலி | விஜய் ருபானி | பாரதிய ஜனதா கட்சி | ஆர். சுபாஷ் ரெட்டி |  |
| அரியானா | கப்தான் சிங் சோலாங்கி | மனோகர் லால் கட்டார் | பாரதிய ஜனதா கட்சி | சிவாக்ஸ் ஜல் வசிப்தார் |  |
| இமாச்சலப் பிரதேசம் | ஆச்சாரிய விராட் தேவ் | ஜெய்ராம் தாகூர் | பாரதிய ஜனதா கட்சி | சஞ்சய் கரோல் |  |
| ஜம்மு காஷ்மீர் (ஒன்றியப் பகுதி) | கிரீஷ் சந்திர முர்மு | பதர் துர்ரேஷ் அகமது |  |  |  |
| ஜார்கண்ட் | திரெளபதி முர்மு | ஹேமந்த் சோரன் | ஜார்க்கண்ட் முக்தி மோர்ச்சா | திருபாய் என். படேல் |  |
| கருநாடகம் | வஜுபாய் வாலா | பி. எஸ். எடியூரப்பா | பாரதிய ஜனதா கட்சி | எச். ஜி. இரமேஷ் |  |
| கேரளம் | பி. சதாசிவம் | பிணறாயி விஜயன் | இந்திய பொதுவுடமைக் கட்சி (மார்க்சிஸ்ட்) | ஆரிப் முகமது கான் |  |
| மத்தியப் பிரதேசம் | லால்ஜி தாண்டன் | சிவராஜ் சிங் சவுகான் | பாரதிய ஜனதா கட்சி | ஹேமந்த் குப்தா |  |
| மகாராட்டிரா | பகத் சிங் கோஷியாரி | உத்தவ் தாக்கரே | சிவசேனா | மஞ்சுளா செல்லூர் |  |
| மணிப்பூர் | நஜ்மா ஹெப்துல்லா | என். பீரேன் சிங் | பாரதிய ஜனதா கட்சி | என். கோட்டீஸ்வர் சிங் |  |
| மேகாலயா | கங்கா பிரசாத் | கோன்ராட் சங்மா | தேசிய மக்கள் கட்சி | தினேஷ் மகேஸ்வரி |  |
| மிசோரம் | நிர்பயா சர்மா | சொராம்தங்கா | மிசோ தேசிய முன்னணி | அஜித் சிங் |  |
| நாகாலாந்து | பத்மநாப ஆச்சாரியா | நெய்பியூ ரியோ | தேசியவாத ஜனநாயக முன்னேற்றக் கட்சி | அஜித் சிங் |  |
| ஒடிசா | கணேஷ் லால் | நவீன் பட்நாய்க் | பிஜு ஜனதா தளம் | விநீத் சரண் |  |
| பஞ்சாப் | வி. பி. பத்னோர் சிங் | அமரிந்தர் சிங் | இதேகா | சிவவாக்ஸ் ஜல் வசிப்தார் |  |
| இராஜஸ்தான் | கல்யாண் சிங் | அசோக் கெலட் | இதேகா | பிரதீப் நந்திரஜோக் |  |
| சிக்கிம் | சீனீவாஸ் படேல் | பவன் குமார் சாம்லிங் | சிக்கிம் ஜனநாயக முன்னணி | சதிஷ் கே. அக்னிஹோத்திரி |  |
| தமிழ்நாடு | பன்வாரிலால் புரோகித் | எடப்பாடி கே. பழனிச்சாமி | அதிமுக | இந்திரா பானர்ஜி |  |
| தெலங்கானா | தமிழிசை சௌந்தரராஜன் | க. சந்திரசேகர் ராவ் | தெலுங்கானா இராட்டிர சமிதி | டி. பி. இராதாகிருஷ்ணன் |  |
| திரிபுரா | தத்தகதா ராய் | பிப்லப் குமார் தேவ் | பாரதிய ஜனதா கட்சி | தின்லியாங்தாங் வைபே |  |
| உத்தரப் பிரதேசம் | இராம் மாலிக் | யோகி ஆதித்தியநாத் | பாரதிய ஜனதா கட்சி | திலிப் பாபாசாகிப் போஸ்லே |  |
| உத்தராகண்டம் | கிஷன் காந்த் பௌல் | திரிவேந்திர சிங் ராவத் | பாரதிய ஜனதா கட்சி | ரமேஷ் ரங்கநாதன் |  |
| மேற்கு வங்காளம் | ஜெகதீப் தங்கர் | மம்தா பானர்ஜி | திரினாமூல் காங்கிரசு | டி. பி. இராதாகிருஷ்ணன் | } |
# 2020 இல் இந்தியா

## நிகழ்வுகள்

### சனவரி

- 10 – இந்தியக் குடியுரிமை (திருத்தச்) சட்டம் 2019 இந்தியா முழுமைக்கும் நடைமுறைக்கு வந்ததது.
- 20 - ஜெ பி நட்டா, பாரதிய ஜனதா கட்சியின் தேசியத் தலைவராக ஒருமனதாக போட்டியின்றி தேர்வு செய்யப்பட்டார்.
# 2020 இல் இந்தியா

## நிகழ்வுகள்

### பிப்ரவரி

- 8 – தில்லி சட்டமன்றத் தேர்தல், 2020 நடைபெற்றது.
- 11 – தில்லி சட்டமனறத் தேர்தல் வாக்கு எண்ணிக்கையில், ஆம் ஆத்மி கட்சியின் 62 சட்டமன்ற உறுப்பினர்கள் வென்று ஆட்சியை தக்க வைத்துக் கொண்டது.
- 24-25 – அமெரிக்க அதிபர் டோனால்ட் டிரம்ப் இந்திய வருகை
- 25 - 27 - வடகிழக்கு தில்லி கலவரத்தில் 53 பேர் கொல்லப்பட்டனர்.
# 2020 இல் இந்தியா

## நிகழ்வுகள்

### மார்ச்

- 20 – சட்டமன்றத்தில் காங்கிரசு கட்சி பெரும்பான்மை இழந்ததால், கமல் நாத் மத்தியப் பிரதேச முதலமைச்சர் பதவியிலிருந்து விலகினார்.
- 22 - கொரானா வைரஸ் தொற்று காரணமாக 14 மணி நேர மக்கள் ஊரடங்கு கடைபிடிக்கப்பட்டது.
- 23 - கொரானா வைரஸ் தொற்றை கட்டுப்படுத்த பிரதம அமைச்சர் நரேந்திர மோடி மார்ச் 24 முதல் ஏப்ரல் 14 வரை 21 நாள் ஊரடங்கு அறிவித்தார்.
# 2020 இல் இந்தியா

## நிகழ்வுகள்

### ஏப்ரல்

- 1 - ஜம்மு காஷ்மீர் இருப்பிடச் சான்று அரசாணையை உள்துறை அமைச்சகம் வெளியிட்டது.
- 23- ஏப்ரல் மாதம் முழுவதும் கொரானா பெருந்தொற்றை தடுக்க இந்தியா முழுவதும் ஊரடங்கு கடைபிடிக்கப்பட்டது.
# 2020 இல் இந்தியா

## நிகழ்வுகள்

### மே

- 5 – லடாக் பகுதியில் இந்திய-திபெத் ஊடாகச் செல்லும் உண்மையான கட்டுப்பாட்டுக் கோடு அருகே இந்திய-சீன படைவீரர்கள் மோதிக்கொண்டனர்.
- 7 – ஆந்திரப் பிரதேச மாநிலத்தின் விசாகப்பட்டினத்தில் உள்ள எல்ஜி பாலிமர் தொழிலகத்தில் வால்வு வெடித்து வேதியியல் நச்சு வாயு பரவியதில் 13 பேர் கொல்லப்பட்டனர்.
- 20 – ஆம்புயலால் கிழக்கிந்தியப் பகுதிகள் தேசமுற்றது.
# 2020 இல் இந்தியா

## நிகழ்வுகள்

### சூன்

- 2-4 – நிசர்கா புயலால் மகாராஷ்டிரா மற்றும் குஜராத் மாநிலப் பகுதிகள் சேதமுற்றது.
- 15-16 – இந்திய-சீன எல்லைப்பகுதியான லடாக்கில் உள்ள கல்வான் பள்ளத்தாக்கில் அமைந்த உண்மையான கட்டுப்பாட்டுக் கோடு அருகே நடைபெற்ற்ர எல்லை மோதல்களில் 20 இந்தியப் படைவீரர்களும், 35 அல்லது 43 சீனப்படைவீரர்களும் கொல்லப்பட்டனர்.
- 17 – ஐக்கிய நாடுகள் பாதுகாப்பு அவையின் தற்காலிக உறுப்பினர் தேர்தலில் இந்தியா வெற்றி பெற்றது.
- 25 - இராஜதானி விரைவு வண்டிகள் மற்றும் தொழிலாளர்கள் சிறப்பு தொடருந்துகள் தவிர பிற அனைத்து பயணிகள் தொடருந்துகள் 12 ஆகஸ்டு 2020 வரை நிறுத்தப்பட்டது.
- 29 - இந்திய-சீனா எல்லைப்பதட்டம் காரண்மாக சீனாவின் டிக்டாக், ஹலோ போன்ற 59 செயலிகளை (ஆப்ஸ்) இந்திய அரசு தடைசெய்தது.
# 2020 இல் இந்தியா

## நிகழ்வுகள்

### சூலை

- 3 உத்தரப் பிரதேச மாநிலத்தின் கான்பூரில் கொள்ளையர்களுடன் நடைபெற்ற தாக்குதல்களில் 8 காவல்துறையினர் உயிர்நீத்தனர்.
- 3 இந்திய-சீன எல்லைப் பதட்டத்தை முன்னிட்டு, இந்தியப் பிரதமர் நரேந்திர மோதி இராணுவப் படைத்தலைவர்களுடன், இந்திய-சீன எல்லைப்பகுதியில் உள்ள லடாக்கின் நிமு எல்லைச் சாவடியில் இந்திய இராணுவ வீரர்களுடன் உரை நிகழ்த்தினார்.
- சூலை 17 - இந்தியாவில் கோவிடு-19 நோய் உறுதிசெய்யப்பட்டவர்களின் எண்ணிக்கை 10 இலட்சத்தைத் தாண்டியது.
- சூலை 21 - அசாமில் பிரம்மபுத்திரா ஆற்றில் வெள்ளப்பெருக்கு
- சூலை 20 - பஞ்சாப் மாநிலத்தில் சட்டத்திற்குப் புறம்பாக தயாரிக்கப்பட்ட ஆல்ககாலில் இருந்த நச்சுத்தன்மையால் 117 பேர் இறந்தனர்.
- சூலை 29 - 2020 தேசிய கல்விக் கொள்கைக்கு இந்திய அமைச்சரவை ஒப்புதல் வழங்கியது.
# 2020 இல் இந்தியா

## நிகழ்வுகள்

### ஆகத்து

- ஆக 5 - அயோத்தியில் குழந்தை இராமர் கோயிலுக்கு அடிக்கல் நாட்டப்பட்டது.
- ஆக 7 - கேரளத்தின் கோழிக்கோட்டில் தரையிறங்கிய விமானம், ஓடுதளத்தைத் தாண்டி ஓடி ஏற்பட்ட விபத்தில் 19 பேர் கொல்லப்பட்டனர்.
- ஆக 7 - கேரளத்தின் இடுக்கி மாவட்டத்தில் உள்ள மூணாறில் ஏற்பட்ட பெரும் நிலச்சரிவினால் 24 பேர் கொல்லப்பட்டனர். 40 பேர் மண்சரிவில் சிக்கிக் கொண்டனர்.
- ஆக 9 - ஆந்திரத்தின் விசயவாடாவில் உள்ள கோவிடு-19 நல மையத்தில் ஏற்பட்ட தீ விபத்தில் 11 பேர் கொல்லப்பட்டனர். 22 பேர் காயமுற்றனர்.
- 9 ஆகஸ்டு - இந்திய அரசு இயற்றிய 3 புதிய வேளாண்மைச் சட்டங்களை நீக்கக் கோரி பஞ்சாப், அரியானா மாநில உழவர்கள் நடத்தும் போராட்டங்கள், 2021 ஆண்டிலும் தொடர்ந்தது.
- 31 - முன்னாள் இந்தியக் குடியரசுத் தலைவர் பிரணாப் முகர்ஜி தனது 84-வது வயதில் மறைந்தார்.
# 2020 இல் இந்தியா

## நிகழ்வுகள்

### அக்டோபர்

- 3 - லே-மணாலி நகரங்களை இணைக்கும் அடல் சுரங்கச்சாலையை இந்தியப் பிரதமர் நரேந்திர மோதி திறந்து வைத்தார்.
- 8 - இராம் விலாசு பாசுவான், இந்திய அரசின் நுகர்வோர் நலன், உணவு மற்றும் பொது விநியோக அமைச்சர் மறைந்தார்.
# 2020 இல் இந்தியா

## நிகழ்வுகள்

### நவம்பர்

- 23 நவம்பர் 2020 நிவர் புயல் தாக்கியதில், தமிழகத்தில் 3 பேர் உயிரிழந்தனர்.
- 30 நவம்பர் 2020 புரேவி புயல் தாக்கியதில் தமிழ்நாட்டின் கடலூர் மாவட்டம், நாகப்பட்டினம் மாவட்டம் மற்றும் புதுச்சேரி மாநிலத்தின் புதுச்சேரி, காரைக்கால் பகுதிகளில் ஆயிரக்கணக்கான ஏக்கரில் நெற்பயிர்கள் நீரில் மூழ்கி அழிந்தன.
# 2020 இல் இந்தியா

## நிகழ்வுகள்

### டிசம்பர்

31 டிசம்பர் முடிய இந்தியாவில் கொரொனா பெருந்தொற்றால் 10.3 மில்லியன் மக்கள் பாதிக்கப்பட்டனர், 9.93 மில்லியன் மக்கள் மீண்டனர். 14,900 மக்கள் பலியானர்கள்.
# 2020 இல் இந்தியா

## இறப்புகள்

- 4 சனவரி - பி. எச். பாண்டியன், முன்னாள் தமிழ்நாடு சட்டப் பேரவைத் தலைவர்
- 9 பிப்ரவரி -பி. பரமேஷ்வரன் - கேரளா மாநில பாரதிய ஜனதா கட்சியின் தலைவர்
- 7 மார்ச் - க. அன்பழகன், திமுக பொதுச் செயலாளர்
- 22 மார்ச் - விசு, திரைப்பட நடிகர்
- 27 மார்ச் - தாதி ஜானகி, ஆன்மீகத் தலைவர், பிரம்ம குமாரிகள்
- 29 ஏப்ரல் - இர்பான் கான், இந்தித் திரைப்பட நடிகர்
- 30 ஏப்ரல் - ரிஷி கபூர், இந்தித் திரைப்பட நடிகர்
- 29 மே 2020 - அஜித் ஜோகி,சத்தீஸ்கர் மாநில முன்னாள் முதலமைச்சர்
- 4 சூன் - பாசு சட்டர்ஜி, இந்தித் திரைப்பட இயக்குநர்
- 14 சூன் - சுசாந்த் சிங் ராஜ்புத், இந்தித் திரைப்பட நடிகர்
- 19 சூன் - ஏ. எல். ராகவன், தமிழ்த் திரைப்பட பின்னணிப் பாடகர்
- 17 ஆகஸ்டு - பண்டிட் ஜஸ்ராஜ் இந்துஸ்தானி இசைக் கலைஞர்
- 20 ஆகஸ்டு - இரகுமான்கான் முன்னாள் தமிழக அமைச்சர், திமுகவின் கம்பம் சட்டமன்றத் தொகுதி உறுப்பினர்
- 31 ஆகத்து - பிரணாப் முகர்ஜி, முன்னாள் இந்தியக் குடியரசுத் தலைவர்
- 6 செப்டம்பர் - கேசவானந்த பாரதி, எட்நீர் மடம்
- 25 செப்டம்பர் - எஸ். பி. பாலசுப்பிரமணியம், திரைப்பட பின்னணிப் பாடகர்
- 27 செப்டம்பர் - ஜஸ்வந்த் சிங், முன்னாள் தலைவர் பாரதிய ஜனதா கட்சி
- 8 அக்டோபர் - இராம் விலாசு பாசுவான், இந்திய அரசின் நுகர்வோர் நலன், உணவு மற்றும் பொது விநியோக அமைச்சர்
- நவம்பர் 15 - சௌமித்திர சாட்டர்ஜி, வங்காள நடிகர், கவிஞர்
- 25 நவம்பர் - அகமது படேல், இந்திய தேசிய காங்கிரசு கட்சி தலைவர்
- 8 டிசம்பர் - எஸ். ஆர். இராதா முன்னாள் தமிழக சட்டமன்ற எதிர்கட்சித் தலைவர் (அதிமுக)
- 24 டிசம்பர் - தொ. பரமசிவன், தழிழ் பண்பாட்டு ஆய்வாளர்
- 27 டிசம்பர் - டி. யசோதா, இந்திய தேசிய காங்கிரசு கட்சியின் தமிழ்நாடு சட்டமன்ற முன்னாள் உறுப்பினர்.
# 2020 இல் இந்தியா

## இதனையும் காண்க

- 2021 இல் இந்தியா
# இபாதி இசுலாம்

**இபாதி இயக்கம்** (*Ibadi movement*), **இபாதியம்** (*Ibadism*) அல்லது **இபாதிய்யா** (*Ibāḍiyya*; ) என்பது ஓமானில் பெருமளவு பின்பற்றப்படும் இசுலாமிய மார்க்கம் ஆகும். இப்பிரிவினர் குரானை மட்டும் பின்பற்றுபவர்கள். ஆனால் முகமது நபியின் அறிவுரை நூல்களைப் பின்பற்றுவதில்லை.  
இவ்வியக்கம் அல்சீரியா, தூனிசியா, லிபியா, கிழக்கு ஆபிரிக்கா ஆகியவற்றின் சில இடங்களிலும் பின்பற்றப்படுகிறது. இந்த இயக்கம் கிபி 650-ல் அல்லது இசுலாமியத் தீர்க்கதரிசி முகம்மது இறந்து கிட்டத்தட்ட 20 ஆண்டுகளுக்குப் பிறகு, சுன்னி, சியா ஆகிய இரு பிரிவுகளுக்கும் முன்னதாக நிறுவப்பட்டதாகக் கூறப்படுகிறது. தற்கால வரலாற்றாசிரியர்கள் கவாரிச்சு இயக்கத்தின் மிதவாதக் கோட்பாட்டின் வழியே இதன் தோற்றத்தைக் காண்கின்றனர். சமகால இபாதிகள் தம்மைக் கவாரிச்சுகள் என வகைப்படுத்தப்படுவதை கடுமையாக எதிர்க்கின்றனர், இருப்பினும் அவர்களின் இயக்கம் கிபி 657 கவாரிச்சுகளின் பிரிவினையிலிருந்து தோன்றியது என்பதை அவர்கள் ஏற்றுக் கொள்கின்றனர்.
# இபாதி இசுலாம்

## குறிப்பிடத்தக்க இபாதிகள்

### ஓமான் சுல்தான்கள்

- காபூசு பின் சயீது அல் சயீது
- ஐத்தாம் பின் தாரிக் அல் சயீது
# காலிக் அமில வினையாக்கி

**காலிக் அமில வினையாக்கி** (Gallic acid reagent) என்பது காலிக் அமிலமும் கந்தக அமிலமும் சேர்ந்த ஒரு வினையாக்கியாகும். சிறுநீர், இரத்தம், வியர்வை போன்ற மாதிரிகளில் போதைப்பொருள் அல்லது அவற்றின் வளர்சிதைமாற்ற முன்னோடி வேதிப்பொருள்களை உடனடி சோதனை மூலம் முன்கூட்டியே அடையாளம் காண இவ்வினைப்பொருள் பயன்படுகிறது.
ஒவ்வொரு 10 மில்லி கந்தக அமிலத்திற்கும் 0.5 கிராம் காலிக் அமிலம் பயன்படுத்தப்படுகிறது . இதே விகித்த்தில் கந்தக அமிலத்திலுள்ள புரோப்பைல் காலேட்டு எனப்படும் காலிக் அமில என் – புரோப்பைல் எசுத்தரையும் இதற்காகப் பயன்படுத்தலாம் .
இதன் குறுகிய ஆயுள் (விரைவில் வெளிறிய ஊதா நிறமாக மாறுவதால்) சில நேரங்களில் தனி புட்டியில் காலிக் அமிலத்தை எத்தனாலில் கரைத்து வைத்துக் கொண்டு பரிசோதிக்கும் நேரத்தில் கந்தக அமிலத்தை சேர்ப்பதன் மூலம் தயாரிக்கப்படுகிறது. இந்த செயல்முறையில் 100 மில்லி எத்தனால் பயன்படுத்தப்படுகிறது. எத்தனாலில் உள்ள இந்த காலிக் அமிலத்தில் ஒரு துளி கந்த அமிலம் மட்டும் சேர்க்கப்பட்டு வினையாக்கி தயாரித்துக் கொள்ளப்படுகிறது ..
**பல்வேறு பொருட்களுடன் 30 வினாடிகளுக்குப் பின்னர் காலிக் அமில வினையாக்கியின் நிறங்கள்**  
| பொருள் | நிறங்கள் |
| --- | --- |
| மெத்திலோன் | மஞ்சள் |
| மெத்திலீன்டையாக்சிபைரோவலேரோன் | மஞ்சள் |
| மெப்பீட்ரோன் | வினையில்லை |
| மெத்கேத்தினோன் | வினையில்லை |
| கேத்தினோன் | வினையில்லை |
| வினையில்லை | } |
# காலிக் அமில வினையாக்கி

## இதையும் காண்க

- [[போலினின் வினைப்பொருள்|போலின் வினையாக்கி
- சுவிக்கர் வினையாக்கி
# ஹரிப்பாடு சுப்பிரமணிய சுவாமி கோயில்

**ஸ்ரீ சுப்ரமண்ய சுவாமி கோயில்** (*Haripad Sree Subrahmanya Swamy temple*) என்பது கேரளாத்தின் ஆலப்புழை மாவட்டம், ஹரிப்பாட்டில் உள்ள பழமையான முருகன் கோயில்களில் ஒன்றாகும். முருகனுக்கு அமைக்கப்பட்ட இந்தக் கோயிலானது தட்சிண பழனி (தென் பழனி) என்று அழைக்கப்படுகிறது. கலியுகத்திற்கு முன்பே இந்த கோயில் நிறுவப்பட்டதாக நம்பப்படுகிறது. இதுவே கேரளத்தின் மிகப் பெரிய முருகன் கோயிலாகும். மேலும் இங்கு உள்ள கொடிக்கம்பமும் மிக உயர்ந்தது ஆகும்.
# ஹரிப்பாடு சுப்பிரமணிய சுவாமி கோயில்

## ஆரம்பகால வரலாறு

இந்த கோயில் முருகன் சிலையானது பரசுராமரால் வழிபடப்பட்டு பின்னர், கோவிந்தமுட்டம் உப்பங்கடலில் உள்ள கந்தநல்லூரில் விடப்பட்டதாகவும், அதில் இருந்து மீட்கப்பட்டதாகவும் நம்பப்படுகிறது. சிலை நெல்புரகடவில் கரைக்கு கொண்டு வரப்பட்டது. சிலையை மீட்டதை நினைவு கூறும் வகையிலேயே பயிப்பாடு வல்லம் களி அல்லது ஜலோத்சவம் என்னும் மூன்றுநாள் திருவிழாவனது திருவோணத்துக்குப் பிறகு பையாப்பட்டு ஆற்றில் நடத்தப்படுகிறது. சிலை மீட்கப்பட்டப்பிறகு கிறிஸ்தவ குடும்பத்தைச் சேர்ந்த தாரகன்மார் என்பவருக்கு சொந்தமான ஒரு ஆலமரத்தின் கீழ் அரை நாழிகை (அரை மணி நேரம்) இந்த சிலை பொதுமக்கள் பார்வைக்கு வைக்கப்பட்டதாக தொன்மவியல் கூறுகிறது. இப்போதும் இந்த இடத்தில் "அரை நழிகை அம்பலம்" என்று அழைக்கப்படும் ஒரு சிறிய கோயில் உள்ளது.  
மகர மாதத்தில் புஷ்ய நட்சத்திரத்தில் இந்த கோயிலுக்கு குடமுழுக்கு நடத்தப்பட்டது. இந்த நாள் ஒவ்வொரு ஆண்டும் கோயிலின் ஸ்தாபக நாளாக கொண்டாடப்படுகிறது. கோயிலை குடமுழுக்கு செய்ய விஷ்ணு ஒரு துறவியாக தோன்றினார் என்று நம்பப்படுகிறது. மலையாள ஆண்டு 1096 இல் கோயிலில் தீ பிடித்தது, ஆனால் தங்கக் கொடி மரம் மற்றும் கூத்தம்பலம் ஆகியவை தீயில் இருந்து காப்பாற்றப்பட்டன. ஸ்ரீ சித்திரை திருநாள் இராம வர்மா மன்னரின் காலத்தில் இந்த கோயில் புனரமைக்கப்பட்டது. தங்கக் கொடி மரம் மீண்டும் நிறுவப்பட்டது.
# ஹரிப்பாடு சுப்பிரமணிய சுவாமி கோயில்

## முதன்மை தெய்வம்

கோயிலின் முதன்மைத் தெய்வமாக நான்கு கைகளுடன் முருகன் உள்ளார். ஒரு கையில் வேலை ஏந்தியும், மற்றொரு கையில் வஜ்ராயுத்த்தைக் கொண்டும், ஒரு கையில் பக்தர்களுக்கு ஆசி வழங்கும் அபய முத்திரையுடனும், மற்றொரு கையை தொடைமீது வைத்தும் இருக்கிறார். முருகன் சிலையின் உயரம் சுமார் எட்டு அடியில் பிரம்மாண்டமாக உள்ளது. இந்த சிலைக்குள் விஷ்ணு, சிவன், பிரம்மா ஆகியோர் இருப்பதாக ஐதீகம். முழுகன் சிலை கிழக்கு நோக்கி உள்ளது.
# ஹரிப்பாடு சுப்பிரமணிய சுவாமி கோயில்

## பிற தெய்வங்கள்

முதன்மைத் தெய்வமான முருகனுக்கு அருகில் தட்சிணாமூர்த்தி, பிள்ளையார், திருவம்பாடி கண்ணன், நாகர், சாஸ்தா, கீழ்த்தயார் கோவில் சுப்பிரமணியன் உள்ளிட்ட பல தெய்வங்கள் உள்ளன.
# ஹரிப்பாடு சுப்பிரமணிய சுவாமி கோயில்

## கோயில் அமைப்பு

இந்த கோவிலில் நான்கு கோபுரங்கள் உள்ளன. கோயிலின் கிழக்குப் பக்கத்தில் தங்கக் கொடி மரம் உள்ளது. கோயிலின் கருவறை வட்ட வடிவத்தில் உள்ளது. கோயில் வளாகத்தில் ஒரு கூத்தம்பலம் உள்ளது . முருகனின் வாகானமான மயில்கள் பாதுகாக்கப்பட்டு கோயில் வளாகத்தில் வைக்கப்பட்டுள்ளன.
# ஹரிப்பாடு சுப்பிரமணிய சுவாமி கோயில்

## திருவிழாக்கள்

இக்கோயிலில் மூன்று திருவிழாக்கள் முதன்மையாக நடத்தப்படுகின்றன. அவை அவணி உற்சவம் சிங்கோமிலும், மார்கழி உற்சவம் தணுவிலும், சித்திரை உற்சவம் மேடத்திலும் நடக்கின்றன. விருச்சிகத்தில் திரிக்கார்த்திகா, எடவத்தில் பிரதிஷ்டா நாள், துலத்தில் ஸ்கந்த அஷ்டமி, கண்ணியில் நவராத்திரி, மகரத்தில் தைப்பூசம் ஆகியவை ஹரிபாத் கோயிலின் மற்ற முக்கியமான திருவிழாக்கள் ஆகும்.
# திவிசீமா

**திவிசீமா** (Diviseema) என்பது இந்திய மாநிலமான ஆந்திராவின் கிருட்டிணா மாவட்டத்தில் உள்ள ஒரு சிறிய மற்றும் ஆற்று முகத்துவாரத் தீவாகும். இது அவணிகட்டா, கொடுரு மற்றும் நாகயலங்கா ஆகிய மூன்று மண்டலங்களை உள்ளடக்கியுள்ளது.
# திவிசீமா

## சொற்பிறப்பு

திவிசீமா என்ற சொல் தெய்வத்தின் தங்குமிடம் என்று மொழி பெயர்க்கப்பட்டுள்ளது.
<sup data-ve-ignore="true">&#x5B; *<span title="The material near this tag failed verification of its source citation(s). (August 2019)">சரிபார்ப்பு தோல்வியுற்றது</span>* &#x5D;</sup>
திவிசீவி என்ற பெயரிலிலுள்ள என்ற இரண்டு சொற்களில் திவி என்றால் 'தீவு' எனவும், சீமா என்றால் தெலுங்கில் 'பகுதி' அல்லது 'நாடு' என்றும் பொருள்படும். திவிசீமா (தீவிசீமா எனவும் உச்சரிக்கப்படுகிறது) என்றால் 'தீவின் பகுதி' என்பதாகும்)
# திவிசீமா

## நிலவியல்

திவிசீமா புலிகடாவில் (அவணிகட்டா) உருவாக்கப்பட்ட ஆற்று முகத்துவாரப் பகுதியில் அமைந்துள்ளது. இங்கு கிருட்டிணா ஆறு வங்காள விரிகுடாவில் இணைவதற்கு முன்பு இரண்டாக பிரிக்கப்பட்டுள்ளது. ஒன்று வங்காள விரிகுடாவின் கம்சலாதீவி (கொதுரு மண்டலம்) மற்றும் மற்றொன்று குல்லாலமோடா (நாகயலங்க மண்டலம்) அருகே இணைகிறது.  
இது கிருட்டிணா ஆறு மற்றும் அதன் நீர் வழங்கும் பகுதிகளுடன் இணைந்த ஒரு வளமான தாழ்வான சமவெளியாகும். விசயவாடாவில் உள்ள பிரகாசம் தடுப்பணையிலிருந்து எடுக்கப்பட்ட கால்வாய் பாசனத்தின் மூலம் இது பாசனம் செய்யப்படுகிறது. பாலகாயத்திப்பாவில் கிருட்டிணா ஆறு மற்றும் வங்காள விரிகுடாவின் சங்கமம் ஒரு வார இறுதியில் சுற்றுலாப் பயணமாகவும், ஒரு யாத்திரை மையமாகவும் உள்ளது. கடலை நோக்கி, திவிசீமா செழிப்பான சதுப்பு நிலங்களைக் கொண்டுள்ளது. மேலும், இது கிருட்டிணா வனவிலங்கு சரணாலயம் என்றும் அறிவிக்கப்படுகிறது.
# திவிசீமா

## சூறாவளி

1977 ஆம் ஆண்டு நவம்பர் 19 ஆம் தேதி இந்த பிராந்தியத்தில் ஏற்பட்ட ஆந்திரா சூறாவளியின் போது எதிபாராதவகையில் மனித உயிர்களின் இழப்பு ஏற்பட்டது. இந்த இயற்கை பேரழிவின் விளைவாக 10,000 பேரும் 10,00,000 விலங்குகளும் இறந்ததாக மதிப்பிடப்பட்டுள்ளது. தப்பிப்பிழைத்தவர்கள் பெரும்பாலும் தன்னார்வ அமைப்புகள் மற்றும் அரசாங்க முயற்சிகள் காரணமாக மீட்கப்பட்டனர்.
# செயிண்ட் தாமஸ் தேவாலயம், கோக்கமங்கலம்

**கொக்கமங்கலம் செயின்ட் தாமஸ் சிரோ-மலபார் கத்தோலிக்க தேவாலயம்,** (*St. Thomas Syro-Malabar Catholic Church, Kokkamangalam*) என்பது கேரளத்தின், ஆலப்புழை மாவட்டம், கொக்கமங்கலத்தில் உள்ள ஒரு கிறித்தவ தேவாலயமாகும். இது புனித தாமசால் நிறுவபட்ட ஏழு தேவாலயங்களில் நடுப்பகுதியில் உள்ளதாகும். இது சிரோ-மலபார் கத்தோலிக்க மறைமாவட்டத்தில் உள்ளது.
திருத்தூதர் தோமாவால் அமைக்கப்பட்ட சிலுவை (அசல் சிலுவை பள்ளிப்புரத்தில் உள்ளது ; அதன் மாதிரி 2002 இல் அமைக்கப்பட்டது). ]]
தென்னிந்திய மாநிலமான கேரளத்தில் எர்ணாகுளம்-அங்கமாலி உள்ளது. புனித தாமசின் உருவப்படம் இங்கு வணங்கப்படுகிறது, இது 1897 ஆம் ஆண்டில் கார்மலைட் மடாலயம் மன்னனத்திலிருந்து ஒரு வெளிப்பாட்டின் படி கொண்டு வரப்பட்டது. இந்த உருவப்படம் சிறந்த கலை மதிப்புடைய அலங்கரிக்கப்பட்ட படகில் பொருத்தப்பட்டுள்ளது.  
புனித தாமஸ் கொக்கமங்கலத்திற்குச் சென்று இங்கு ஒரு ஆண்டு நற்செய்திகளைப் பிரசங்கித்தார். கேரளத்தில் நடைமுறையில் உள்ள கிறிஸ்தவ நாட்டுப்புற-பாடலின் பண்டைய வடிவமான " ராம்பன் பட்டு " இல் உள்ள கதையின்படி 1600 பேர் இவர் மூலம் கிறிஸ்தவத்திற்கு மாறினர் . இவர் கொக்கமங்கலத்தில் ஒரு கிறிஸ்தவ சமூகத்தை உருவாக்கி, நம்பிக்கைக்குரியவர்களுக்கு ஒரு சிலுவையை அமைத்தார். இந்த சிலுவை பின்னர் நாசகாரர்களால் உடைக்கப்பட்டு, வேம்பநாடு ஏரிக்குள் எறியப்பட்டது, இதன்பிறகு இது பள்ளிப்புரம் வரை அடித்துச் செல்லப்பட்டு, அங்கு அது நிறுவப்பட்டது.  
இந்த தேவாலயத்தில் தனிச்சிறப்பான பலிபீடம் ஒன்று திருத்தூதர் புனித தாமசின் நினைவுச் சின்னம் அருகே உள்ளது. இந்த பரிசுத்த பலிபீடம் இங்குள்ள புனித தாமஸ் போப் இரண்டாம் ஜான் பால் அவர்களிடம் சிறப்பு அனுமதிபெற்று இத்தாலியின் ஓர்டோனாவிலிருந்து1999 நவம்பரில் கொண்டு வரப்பட்டாது. ரெலிக்கை வணங்குவதற்காக வெள்ளிக்கிழமை மாலை சிறப்பு நோவனா பிரார்த்தனை நடத்தப்படுகிறது. வெளிநாடுகளில் வேலை தேடும் பக்தர்கள் இங்குள்ள திருத்தூதரின் பரிந்துரையை நாடுகிறார்கள்.
# உ. இராஜேஷ்

**உப்பலாப்பு ராஜேஷ்** (Uppalapu Rajesh) என்பவர் ஓர் கர்நாடக இசையில் ஒரு இந்திய மாண்டலின் இசைக்கலைஞரும், இசை தயாரிப்பாளரும் மற்றும் இசையமைப்பாளருமாவார்.
# உ. இராஜேஷ்

## தொழில்

ஜான் மெக்லாலின் *புளோட்டிங் பாயிண்ட்* என்ற இசைத்தொகுப்புடன் இவரது பணி 2009 இல் கிராமி விருதினைப் பெற்றது. ஜெர்மனியில் நடைபெற்ற 'மேஜிக் மாண்டலின்' என்ற விழாவில் பங்கேற்ற இளைய பங்கேற்பாளராகவும் இருந்தார். நியூயார்க் நகரத்தின் லிங்கன் மையத்தில் தனது இசை நிகழ்ச்சிகளை நிகழ்த்தியுள்ளார். மேலும் பிபிசி லைவ், லண்டன், மெல்போர்ன் கச்சேரி அரங்கில், *சிட்டே டி லா மியூசிக்* , பாரிசு, கிரீஸ், கனடா, மத்திய கிழக்கு, அமெரிக்கா, மற்றும் ஐரோப்பா போன்ற இடங்களிலும் இசை நிகழ்ச்சிகளையும் வழங்கியுள்ளார்.  
இவர் ஜோகன்னஸ்பர்க் பில்ஹார்மோனிக் இசைக்குழு (டொமினிக் டி பியாஸ்ஸாவுடன்), KZN பில்ஹார்மோனிக் இசைக்குழு, ( ஸ்டீபன் தேவஸ்ஸியுடன் ) ஆகிய இடங்கள்ளும் நேரலை நிகழ்ச்சியை நிகழ்த்தியுள்ளார். 2006 ஆம் ஆண்டில் நியூயார்க்கில் நடைபெற்ற இவரது இசை நிகழ்ச்சி, *தி நியூயார்க்கர்* என்ற இதழால் ஆண்டின் சிறந்த இசை நிகழ்ச்சிகளில் ஒன்றாக தேர்ந்தெடுக்கப்பட்டது. ஏப்ரல் 2007 இல் இவர் இந்தியக் குடியரசுத் தலைவரால் கௌரவிக்கப்பட்டார்.  
இவர் தனி இசைத்தொகுப்புகளையும் வெளியிட்டுள்ளார். அதாவது - கோரமண்டல் டூயட் (ஏ. கே. பழனிவேலுவுடன்), விக்கு வினாயக்ராமுடன், அமல்கமேஷன், ஸ்பிரிட்ஸ், ஃபாலோயிங் மை ஹார்ட் மற்றும் இன்டூ தி லைட் போன்றவை. உ. சீனிவாஸ், சாகீர் உசேன், சிவமணி மற்றும் ஜார்ஜ் புரூக்சு ஆகியோருடன் இணைந்து *சம்ஜனிதா* என்ற இசைத்தொகுப்பை வெளியிட்டுள்ளார். இவர் உஸ்தாத் ஜாகிர் உசைன், உஸ்தாத் சுல்தான் கான், பண்டிட் ஹரிபிரசாத் சௌராசியா, சங்கர் மகாதேவன், ஹரிஹரன், லூயிஸ் பேங்க், ரஞ்சித் பரோத், மைக் மார்சல்ல், சிவமணி மற்றும் பீட் லோக்கெட், கர்ஷ் காலே மற்றும் கிரெக் எல்லிஸ், பிக்ரம் கோஷ், கமல் சப்ரி, நிலாத்ரி குமார் போன்ற பல இசைக் கலைஞர்களுடன் வட மற்றும் தென் இந்தியாவெங்கும் சுற்றுப்பயணங்கள் மற்றும் பதிவுகளில் ஈடுபட்டுள்ளார். 2014 ஆம் ஆண்டில் இராஜேஷ், பாடகர் கார்த்திக்குடன் இணைந்து சிருஷ்டி என்ற இசைக்குழுவை உருவாக்கினார்.